Udmurtia

Udmurtia (Russice et Udmurtice Удмуртия, tr. Udmurtija), seu Res Publica Udmurtica (Russice Удмуртская Республика, tr. Udmurtskaja Respublika; Udmurtice Удмурт Республика, tr. Udmurt Respublika), subiectum Foederationis Russicae est, anno 1920 ut regio autonoma creatum, et anno 2000 in Districtum (Circulum) Foederalem Subvolgensem Foederationis Russicae inclusum. Area et situs Res Publica Udmurtica, aream 42 061 chm2 habens, sita est in oriente planitiei Europaeae Orientalis (in regione Cisuralensi), in pelvibus hydrographicis Kamae et Viatcae fluminum, in occidente septentrioneque cum regione Kirovensi, in oriente cum territorio Permico et in meridie cum Baschkiria Tatarstaniaque contermina. Incolae et linguae In Udmurtia sunt circa 1 517 milia incolarum (anno 2016), ut plurimum ad gentes Russorum (60,1 % anno 2002) et Udmurtorum (qui olim Votiaci vocabantur, 29,3 % anno 2002) pertinentium. Linguae publicae sunt Russica et Udmurtica. Urbes Urbs Udmurtiae capitalis est Izum. Ceterae urbes Igra, Sarapul, Glazovia, Uva sunt. Flumina Viatca flumen magnum in Udmurtia oritur. Notae Nexus externi Formula:Fontes geigraphici Situs interretialis praefecti et administrationis Udmurtiae